Die avontuurvrou is dalk die ideale pasmaat vir jou - Bloss Magazine
July 21, 2018 by Anrike van der Walt
As jou ekwivalent van ’n romantiese kersligete ’n freeze-dried ete is wat op ’n butaan-stofie warm gemaak terwyl die sagte lig van ’n AAA battery latern in die aandlig skyn, is die avontuurvrou dalk die perfekte pasmaat vir jou.
Nie net sal sy jou passies saam met jou geniet nie, maar sy sal jou immers op jou tone hou en jou help om gereeld met nuwe oë na die wêreld te kyk. Vind uit of die avontuurvrou dalk jou sielsgenoot kan wees…
’n Romantiese afspraak met die vrou wat van die buitelewe hou, hoef nie hope beplanning, tyd, moeite of selfs geld te verg nie. Prettige aktiwiteite wat vinnig en maklik is om te reël soos om in die natuur te gaan stap, fiets te ry, vis te vang of om op ’n staproete met mooi uitkykpunte te gaan, is goeie afspraak idees.
Sy is ongekompliseerd en sonder fieterjasies
Die avontuurvrou is doeltreffend, bevoeg en sonder tierlantyntjies. Sy is spontaan, uitgesproke en help waar sy kan. Sy sal nie ’n ewigheid neem om reg te maak nie en sal enige tyd haar snoesige vere dovet vir ’n slaapsak verruil.
Sy geniet ’n uitdaging
Valskermspring? Swem met dolfyne? Sy sal saam met jou daardie avontuur-aktiwiteite aandurf wat op jou emmerskoplysie is. Ons land spog met lekker weer en ’n magdom buitelug-aktiwiteite wat eindelose pret belowe.
Sy is plat op die aarde
Die avontuurvrou is nederig en vriendelik. Jou vriende sal van haar hou en haar positiewe energie is aansteeklik. Daar is mos darem uiteindelik lig aan die einde van die tonnel. Sy word ook nie sommer deur die selfbehepte kultuur van vandag se wêreld beïnvloed nie.
Sy is aktief
Buitelug-aktiwiteite soos staproetes en bergfietsroetes is strawwe oefening. Die avontuurvrou is gewoonlik lief vir sport en hou daarvan om aktief te bly. Sy is fiks en gesond en sal nie sommer terugstaan vir ’n uitdaging nie.
’n Avontuur saam met iemand wat jou passies deel is soveel meer vervullend. As jou leuse Carpe Diem (gryp die dag) is, sal die avontuurvrou beslis jou hart laat vinniger klop.
Tags: #blossmagazine, afspraakidees, aktief, avontuur, avontuurlustig, avontuurmeisie, avontuurvrou, blossavontuur, blossblog, blosscouple, blossfiks, blossmag, blossromanse, blossverhoudings, buitelewe, Reis, Travel, uitdaging